I. Stretnutie príslušníkov rodu Trstenský a ich priateľov v dňoch 26. až 28. septembra 2008 v Trstenej na Orave

Stáva sa pekným zvykom, že nositelia rovnakých priezvísk, ich potomkovia, spriaznené rody, ale aj ich priatelia sa stretávajú. Napríklad známe sú stretnutia príslušníkov rodu Medvecký z Medvedzieho na Orave. 
Potešila nás informácia, že aj príslušníci rodu Trstenský  zorganizujú v roku 2008 podobné stretnutie.
Rok 2008 je z pohľadu príslušníkov rodu Trstenský významný najmä z dvoch dôvodov:
1)	V  januári roku 1638 bola rodu Trstenský udelená cisárom a uhorským kráľom Ferdinandom III. armálna listina, na základe ktorej bol šoltýsky rod Trstenský povýšený do šľachtického stavu (nobilis). Znamená to, že v januári 2008 uplynulo od tejto udalosti už 370 rokov.
2)	Dňa 28.3.2008 sme si všetci pripomenuli nedožité sté výročie od narodenia významného rodáka a aj predstaviteľa rodu Trstenský, pápežského preláta Msgr. Viktora  Trstenského.

Na zorganizovanie takéhoto stretnutia bol  vytvorený prípravný výbor, ktorý sa už stretol s pánom primátorom Trstenej pánom Ing. Jozefom Ďubjakom, ktorý sa aktívne ujal tohto nápadu a zaradil ho aj do kultúrnych podujatí mesta Trstená v roku 2008. Prípravný výbor sa stretol aj s pánom farárom v Trstenej pánovi ThLic. Ing. Jaroslavovi Chovancovi, ktorý prisľúbil pomoc pri organizovaní Sv. Omše v sobotu doobeda v sobotu 27. septembra 2008. 
Pán primátor Ing. Jozefom Ďubjak sa dohodol s prípravným výborom, že uvedené podujatie je otvorené pre všetkým obyvateľov mesta.
Nosným dňom stretnutia bude sobota 27.septembra 2008. V tento deň by mal predbežne byť takýto program:
O 10.00 hod. Sv. Omša v Kostole sv. Martina v Trstenej. Po omši sa uskutoční položenie kvetín pri pamätnej tabuli Msgr. V. Trstenského, ktorá je na dome kde žil a zomrel.
Od 12.00 hod do cca 17.00 hod. v Kultúrnom dome v Trstenej budú prednášky a diskusia k téme „Trstená a rod Trstenský“. 
Sv. Omša a uvedené prednášky a diskusia sú voľne prístupnú pre všetkých záujemcov o dejiny Trstenej a rodu Trstenský.
Prosíme všetkých obyvateľov Trstenej, nech si poznačia sobotu 27. september 2008, ako deň, kedy sa v Trstenej stretnú nielen príslušníci rodu Trstenský, ale aj spríbuznené rody, priatelia a obyvatelia Trstenej. 
Pre záujemcov o dejiny rodu Trstenský a Trstenej odporúčame si pozrieť  stránku www.trstensky.sk.

Vážení občania Trstenej!
Boli by sme Vám veľmi vďační za každú novú informáciu, fotografiu a dokument týkajúci sa Trstenej a rodu Trstenský, ktorý ešte nie je publikovaný na stránke www.trstensky.sk. V prípade akýchkoľvek informácií je možné sa obrátiť prípravný výbor na mailovej adrese mikulas@trstensky.sk. 

JUDr. Mikuláš Trstenský Francek